Višje ob reki, sredi gozdov pa leži živopisen srbski pravoslavni samostan "sv. Arhanđela" ("Krka"), ki ga je zgradila Jelena Šubić, sestra srbskega carja Dušana Silnega. Samostanska cerkev je iz 14. stoletja, posvečena pa je nadangelu Mihaelu. Kompleks je v celoti zgrajen v bizantinskem slogu, vidni pa so tudi romanski vplivi(zvonik). Samostan je preživel burne čase, med ustaškim preganjanjem je ostal nedotaknjen, leta 1995 pa so ga poškodovali Hrvati med operacijo Nevihta. Obnovljen je bil 1998. Ta del je tudi zaščiten kot Narodni park Krka.